Jaraslaw Ramantsjuk

Jaraslaw Tsjeslavavitsj Ramantsjuk () er ein belarusisk politikar og økonom, og nestleiar i Det sameinte borgarpartiet. Han var kandidat ved presidentvalet i Belarus i 2010, og kom på tredjeplass ifølgje dei offisielle valresultata.

Ramantsjuk vart utdanna økonom i Minsk. Frå 1990 til 1997 jobba han som lærar, journalist, direktør og analytikar. 1995-96 jobba han som spesialist for det belarusiske parlamentet sin komité for økonomisk politikk og reformer. Som økonom høyrer han til den liberalistiske såkalla austerrikske skulen.Разговор о завтрашнем «дне» Frå april 2000 har han vore nestleiar i Det sameinte borgarpartiet (Abjadnanaja hramadzianskaja partyja), med særskilt ansvar for internasjonale forhold, økonomi og utvikling. Han var kandidat ved parlamentsvalet i 2008 for Dei sameinte demokratiske kreftene, men vart ikkje vald inn.

31. mai 2010 vart han utpeika som Det sameinte borgarpartiet sin kandidat ved presidentvalet i Belarus i desember 2010.Ярослав Романчук представил программу «Миллион новых рабочих мест для Беларуси» Ifølgje dei offisielle valresultata kom han på tredje plass med 2,0 % av røystene, men valet vart ikkje rekna som fritt og rettferdig av internasjonale observatørar. Kvelden etter valet vart det opptøyar i sentrum av Minsk i protest mot valresultatet. Ramantsjuk tok avstand frå demonstrasjonane og kritiserte dei andre opposisjonskandidatane for å ha sett menneskeliv i fare. Han fekk hard kritikk for dette frå resten av opposisjonen. Den tidlegare presidenten Stanislav Sjusjkevitsj skulda Ramantsjuk for å ha svike opposisjonen.

Kjelder
Denne artikkelen starta med ei omsetjing frå russisk wikipedia 11. mars 2011.

Fotnotar

Kategori:Belarusiske politikarar